Diari Oficial de la Generalitat Valenciana


Sumari del DOGV 5177, del 16-01-2006 (2006/104)

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es concedixen les ajudes per a la formació de personal tècnic de suport a la investigació per a l'exercici 2006.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5177

Data del DOGV
:   16-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/104


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 29 de desembre de 2005, del director general d'Investigació i Transferència Tecnològica, per la qual es concedixen les ajudes per a la formació de personal tècnic de suport a la investigació per a l'exercici 2006. [2006/104]  
L'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 5.063, de 03.08.2005) establix en la disposició final primera que el director general d'Investigació i Transferència Tecnològica té la competència, per delegació del conseller d'Empresa, Universitat i Ciència, per a resoldre la concessió o la denegació de les ajudes a què fa referència la convocatòria i en l'apartat 6.2 de l'annex I assenyala que una vegada finalitzat el procés d'avaluació, la concessió o la denegació de les ajudes s'acordarà per resolució del director general d'Investigació i Transferència Tecnològica.  
Una vegada comprovades les sol·licituds presentades i vistes les valoracions que han aportat les entitats de destinació on es desplegarà la beca, i en virtut de les funciones establides per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:  
Primer  
1. Concedir les ajudes per a la formació de personal tècnic de suport a la investigació a les entitats i persones beneficiàries relacionades en l'annex adjunt a la present resolució, per un import total de 496.800,00 euros, a càrrec de l'aplicació pressupostària 73.93.05.629.47, línia de subvenció T4015 de la Conselleria d'Empresa, Universitat i Ciència.  
2. Allò que disposa l'apartat anterior esta condicionat a l'existència en els pressupostos de la Generalitat Valenciana per a l'exercici 2006 de crèdit adequat i suficient per a això.  
Segon  
Desestimar les sol·licituds d'ajudes per a la formació de personal tècnic de suport a la investigació, a les entitats i a les persones que no hi són en el referit annex.  
Tercer  
El període de gaudi de les ajudes és el comprès entre l'1 de gener i el 31 de desembre de 2006.  
El personal tècnic beneficiari han d'incorporar-se a la universitat o centre d'investigació corresponent en el termini de deu dies a partir de l'1 de gener de 2006. D'acord amb les bases de la convocatòria, s'ha de notificar la dita incorporació a la Direcció General d'Investigació i Transferència Tecnològica en el termini de 10 dies des de la data en què es produïx, s'entén que si no s'hi incorpora o no es notifica la incorporació en els terminis citats, es renuncia a la beca, llevat que tinga el gaudi de les suspensions previstes en la convocatòria.  
Quart  
Les entitats i les persones beneficiàries tenen l'obligació de complir tots els requisits i les condicions establits en l'Orde de 13 de juliol de 2005, abans esmentada. En particular les entitats beneficiàries han de justificar en els termes establits en l'annex I de l'orde.  
Quint  
La present resolució, dictada per delegació del conseller d'Empresa, Universitat i Ciència s'ha de notificar als beneficiaris. A efectes de publicitat, la resolució s'ha de publicar en el Diari Oficial de la Generalitat Valenciana i en la resta de mitjans previstos en l'Orde de 13 de juliol de 2005.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs de reposició amb caràcter potestatiu o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present resolució.  
València, 29 de desembre de 2005.. El director general d'Investigació i Transferència Tecnològica: Jesús T. Pastor Ciurana.